
SPECTACOL PE MINIATURI 


PERONUL 

Scena reprezintă un peron astfel plasat incit să 
sugereze că spectatorii se află în trenul care urmează să 
plece. Lumea de pe peron este înşirată la rampă şi se 
comportă ca atare. 

La ridicarea cortinei, în scenă agitaţie specifică 
peroanelor în preajma plecării trenurilor. 

VÂNZĂTORUL DE ZIARE: la „Urzica”, ia „Urzica”, ia 
„Urzica”!... 

NEA PÂRVU (cu voce joasă): Aveţi „Urzica”? 

VÂNZĂTORUL DE ZIARE: Un moment... Să văd... 
(Caută în teancul de ziare.) N-am. Dacă vreţi, „Flacăra”. 

NEA PÂRVU: Am citit-o. (Pleacă.) 

VÂNZĂTORUL DE ZIARE (continuă profesional): la 
„Urzica”, ia „Urzica“, ia „Urzica”, ia „Urzica... 

(Apar doi tineri drăguţi: un băiat şi o fată.) 

TÂNĂRUL (întreabă pe un ceferist care, plimbându- 
se în lungul rampei şi încercând cu ciocanul „osiile”, 
loveşte în gol - dar se aud loviturile): Asta-i „Timişoara”? 

CEFERISTUL (care are în mână un felinar aprins): 
Asta. 

FATA: Cât mai stă? 

DIFUZORUL: Trenul accelerat 403 pleacă peste 5 
minute în direcţia: Piteşti, Craiova, Caransebeş, Timişoara. 
TÂNĂRUL: Peste cinci minute! (O sărută cu foc.) 

(Personajele înşirate la rampă „au vorbit” când acum 
cu „cei din tren”, dar fără să se audă cuvintele. Acum îi 
auzim...) 

FEMEIA: Ai grijă, lonele, cu geamantanul... Să nu pui 
geamantanul cu gura-n sus, că am pus borcanele cu gura-n 
jos... Nu-i aşa, bărbate? (Blajinul, care stă lângă ea, dă din 
cap afirmativ.) 

TRISTUL (îmbrăcat în negru, cu gulerul ridicat, se 
adresează cuiva din vagonul alăturat) ... Şi roag-o pe Tanţa 


să se întoarcă acasă... Spune-i c-o iert... 

NEA PÂRVU: Să ai grijă, Rotarule, să nu ne faci de 
râs... Toată uzina e cu ochii pe tine... Şi spune-i lui Marin 
că acum eu sunt controlor de calitate. 

FEMEIA: Să nu umbli în valijoară, auzi? Mâncarea e 
în coşuleţul de paie... Dacă vrei pui, ţi l-am pus în 
servietă... Brânza e în sacoşa de nailon... Şi să nu deschizi 
cufăraşul, că se sparge vişinata... Auzi? 

DISPERATUL (apare în goană; e îmbrăcat într-o 
scurtă imblănită şi ţine în mână o gâscă vie. Strigă 
disperat, ca de la vagon la vagon, căutând pe cineva): 
Tovarăşul inspector Ciobotaru de la T.A.PL..!... Tovarăşul 
inspector Ciobotaru de la T.A.PL.! Nu e acolo im tovarăş 
gras cu balonzaid? (Strigă disperat de la un vagon la altul.) 
Tovarăşul inspector Ciobotaru de la T.A.PL.!!!... Tovarăşul 
inspector... (lese strigând. ) 

TRISTUL: Şi spune-i c-am iertat-o... Tanţa... Să vină 
înapoi. Poate să vină şi cu profesorul de înot... 

NEA PÂRVU: Arată-le ce ştim noi, dar prinde-le şi tu 
şmecheria... Uite, mai sunt trei minute... 

TÂNĂRUL: Trei minute?!? (O sărută pe fată cu 
disperare.) Ultimele trei minute!!! (O sărută iar.) 

VÂNZĂTORUL DE ZIARE: Ce, măi Vasile? Umbli ziua 
cu felinarul? 

CEFERISTUL: Păi ştii ce greu se aprinde? (/ese.) 

FEMEIA: Şi vezi să nu se clatine clătitele. Şi să le 
mănânci pe toate până ajungi... Că altfel se supără 
unchiul. Nu, bărbate? 

(Blajinul, de lângă ea, dă din cap în semn că e de 
acord.) 

DISPERATUL (apare în goană, strigând cu 
disperare): Tovarăşul Ciobotaru de la T.A.PL.!... Tovarăşul 
inspector Ciobotaru de la TA.PL..!... Un tovarăş gras cu 
balonzaid nu-i acolo?... Tovarăşul inspector Ciobotaru!! 


(lese.) 

SOŢUL: Lilişor, mamă... Ai grijă acolo... Doar eşti 
nevasta mea: pe mine mă cunoaşte toată lumea acolo... 

Orăşelul e mic, oamenii mai altfel... Nu umbla în 
pantaloni dimineaţa... Vede mama... Şi ai grijă... Acolo s-a 
făcut un teatru nou... Au venit artişti mulţi... Tineri... 
Absolventi... Ştiu că ţie-ţi place să dansezi... Dar... Vede 
mama... 

PISĂLOGUL (vorbeşte repede): Şi să nu uiţi să-i dai 
scrisoarea, că zăpăcită cum eşti tu... Dar să vezi să nu fie 
Emilia de fată când îi dai scrisoarea, că-i spune lui Nae şi 
Nae înseamnă Lache... Şi Lache ştii tu ce-nseamnă... Şi 
vezi să nu uiţi să-i ceri plicul înapoi, iscălit... Că uitucă 
cum eşti tu... Auzi? Că altfel e în stare să-mi ceară capra 
înapoi. Aşa că-mi trebuie patru semnături: a lui 
Praporgescu, a lui Ciripoi, a lui Fundăţeanu şi a lui 
Lache... Nu Lache ăla care nu trebuie s-o vadă: Lache 
celălalt. Care trebuie. Şi să-i dai scrisoarea din primul 
moment... Că doar pentru scrisoare te-am trimis... Auzi? 
Ţi-am dat scrisoarea, nu? Cum „nu”? (Se caută în 
buzunare.) Na, c-am uitat-o acasă! Când să ţi-o mai aduc? 
Mai e un minut! 

TÂNĂRUL (disperat): Un minut? (O sărută pe fată.) 

DISPERATUL (trece în goană cu gâsca): Tovarăşul 
inspector Ciobotaru de la T.A.PL.!!! (Jese pe dincolo.) 

TRISTUL: Şi spune-i Tanţei să vină înapoi. Nu-i fac 
niciun  reproş. Chiar dacă le-a vândut... Tanta... 
(Prezentatorul apare din stânga; fără vorbe, îşi ia şi el 
rămas bun de la cineva din tren, doar prin gesturi.) 

BLAJINUL: Drum bun, nepoate... Şi spune-i Aglăiţei 
că ne-am mutat... Da. da, în bloc nou... Nu. vecinii încă nu 
mi-i cunosc, că abia m-am mutat... Dar par nişte oameni 
admirabili... Nu. nevastă? 

DISPERATUL. (vine înapoi în goană, mai disperat ca 


întotdeauna):  'Tovarăşul inspector Ciobotaru de la 
TA.PL.!!! N-aţi văzut un tovarăş inspector gras de la 
T.A.PL.? Poate că şi-a scos balonzaidul... Pleacă trenul... 
(lese.) 

TÂNĂRUL: Pleacă trenul? (O sărută lung.) 

(Peronul începe să se mişte foarte încet, sugerând 
pornirea trenului.) 

TRISTUL (oftează): Tanţa... 

VÂNZĂTORUL DE ZIARE (apare fericit): A sosit 
„Urzica”!... 

FEMEIA: Plăcinta cu mere e în coşul cu struguri! Nu, 
bărbate? (El face semn că nu.) Sigur! Plăcinta cu struguri 
e în coşul cu mere! 

NEA PÂRVU: Succes, măi!... Şi să ne trimiţi şi nouă o 
matriţă! auzi? SOŢUL: Ai grijă, Lilişor... Şi vezi de 
geamantan... A, te ajută tovarăşul... Cum? E artist?... A! 
Absolvent. Atunci sunt liniştit... Mulţumesc... E soţia mea... 
Ai grijă, Lilişor, gura lumii... Vede mama... 

DISPERATUL (apare iar):  Tovarăşul inspector 
Ciobo... (L-a văzut.) A!!! Tovarăşul inspector! (Fuge după 
tren.) Aţi uitat asta... (Iese în goană.) 

(Cei doi tineri se sărută lung.) 

CEFERISTUL. (îl bate pe umăr pe tânăr): Ce faceţi? 
Pierdeţi trenul! TÂNĂRUL: Noi nu plecăm nicăieri. Dar la 
gară putem să ne sărutăm liniştiţi. (O sărută.) 

DIFUZORUL: Trenul de Giurgiu pleacă peste cinci 
minute. 

FATA: Auzi? Hai, dragă, că pleacă şi „Giurgiu”. 

(Toţi fac semn cu batista, numai Pisălogul scoate din 
greşeală, în loc de batistă, un plic albastru, şi face semn cu 
el.) 

CORTINA 

(Singurul care a rămas în scenă este Prezentatorul. 
Continuă să facă semn cu balista spre sală.) 


PREZENTATORUL: Trenul a plecat... Peronul s-a 
golit... Probabil vă gândiţi: „Cui mai fac eu semn cu 
batista?”... Nu mai e nimeni. Cum nimeni? Dar 
dumneavoastră? Doar dumneavoastră sunteţi cei mai 
importanţi. Pentru dumneavoastră s-a făcut tot 
spectacolul... Scena, decorurile... Teatrul a fost clădit 
pentru dumneavoastră... Eu... Mama mea m-a născut 
special pentru dumneavoastră! Să vin aici să vă prezint 
spectacolul... Şapte păcate”. Pentru că din păcate, mai 
sunt păcate... Nu: „Să nu furi, să nu ucizi...” De astea se 
ocupă tribunalul. Aici e vorba de alte păcate. Păcate pe 
care nici nu ştiu cum că le numesc. De pildă... 

Îl ţineţi minte pe Nea Pârvu, controlor de calitate, pe 
care l-am văzut adineaori în gară?... Uite-l! 

(Apare nea Pârvu.) 

Ce faci, nea Pârvule? 

PÂRVU: L-am condus la gară pe Rotam... Bun băiat! 
Fruntaş! A plecat în schimb de experienţă... 

PREZENTATORUL.: Aveţi băieţi buni în fabrică? 

PÂRVU: Sunt! 

PREZENTATORUL: Dar şmecheri? PÂRVU: Este. 

PREZENTATORUL fii corectează): Sunt! 

PÂRVU: Nu, nu! „Este”. Că e numai unul. Care vrea 
să mă şmecherească... Ei, dar eu mă duc, că intru în 
„schimb”. 

(Pârvu iese, Prezentatorul rămâne singur.) 

PREZENTATORUL.: Şi „şmecheria” e un păcat! 

(Apare Jenică.) 

CORTINA 

CONTROLUL DE CALITATE 

În faţa cortinei: Prezentatorul şi Jenică. 

PREZENTATORUL: Ce-i cu rochia asta? 

JENICĂ: E gata. Acum am terminat-o. 


PREZENTATORUL: Tu ai făcut-o? 

JENICĂ (mândru): Eu! 

PREZENTATORUL (se uită la rochie): 

Tu singur? 

JENICĂ (mândru); Singur! 

PREZENTATORUL.: Bravo! Să-ţi fie ruşine! 

JENICĂ: Cum?!? 

PREZENTATORUL: Păi ce, asta-i lucrătură? Asta-i 
calitate? Un buzunar mai sus, unul mai jos... Nefinisată... 

Ne... 

JENICĂ: Hai, lasă... Nu mă mai prelucra... Eu o duc. 
(Vrea să iasă.) 

PREZENTATORUL: De ce pe-a colo? Lada de gunoi e 
în partea cealaltă! 

JENICĂ: Eşti tu deştept... Dar eu o dau la „bune”... 

PREZENTATORUL.: Că nu te gândeşti la cumpărători, 
cred. Că nu-ţi pasă de „marca fabricii”, cred. Dar c-o să 
treacă rebutul ăsta pe la controlul de calitate, asta s-o 
crezi tu! 

JENICĂ: Măi, tu nu mă cunoşti, măi! M-am gândit eu 
şi la asta. M-am gândit şi am găsit: trei sisteme care nu 
iartă. 

PREZENTATORUL: Ce sisteme? 

JENICĂ: A, B şi C. Sistemul A se adresează inimii. 
(Duios, trist.) Mamă, tată, copil orfan... îl înduioşează şi-mi 
trece rochia... 

PREZENTATORUL.: Şi dacă nu merge? 

Jenică are în mână o rochie înflorată. 

JENICĂ: Sistemul B, care se adresează creierului: 
cifre, economii, producţie, productivitate! 

PREZENTATORUL.: Şi dacă nu merge nici asta? 

JENICĂ: Sistemul C, care se adresează stomacului. 
Control, control, dar tot oameni suntem: bere, şpriţ, mici, 


antricoate, trandafiri... 

PREZENTATORUL.: Flori? Asta-i tot la inimă... 

JENICĂ: Nu, nu... Trandafiri de purcel... cu muştar... 
Nu rezistă nimeni. 

PREZENTATORUL.: Şi dacă rezistă? 

JENICĂ: Hm. Nu există! Dacă n-o trec, mă îmbrac cu 
ea! 

PREZENTATORUL: Cum te îmbraci? 

JENICĂ: Uite aşa: o îmbrac! Şi nu mă mai ţine de 
vorbă, că sunt în producţie! (Iese prin dreapta. 
Prezentatorul ridică din umeri; iese prin stânga.) 

(Se ridică cortina. În scenă, o tejghea cu o firmuliţă: 
„Control de calitate”. 

În spatele tejghelei, nea Pârvu. După o clipă apare 
Jenică.) 

JENICĂ (pune rochia pe tejghea): Am adus-o. E bună. 
E grozavă. Trece-o la „bune”... 

PÂRVU: Un moment... Să mă uit la ea... 

JENICĂ (ca pentru e): Hait! Sistemul A. (îşi ia o 
mutră îndurerată şi începe cu glas tremurat.) Unde să te 
uiţi?... Uite-te la mine... Ai exact ochii lui tata... Că eu sunt 
orfan... De mic copil, bătut de valuri şi de vânt. Fără 
mamă... Fără tată... Trece-o la „bune”. 

PÂRVU: Stai să mă uit. 

JENICĂ (duios): Să nu mă uiţi... Dumneata n-ai avut o 
mamă?... Care te iubea. Care te hrănea... Şi care te 
adormea cântânduc-ţi... (Cântă.) Nani, nani. Trece-o la 
„bune”... Că mama te-o alinta... 

PÂRVU (cântând în continuare): Să mă uit întâi la 
ea... 

JENICĂ (tot cântând): Lasă, nu te mai uita... (Vorbit.) 
Mai bine uită-te la mine. Ce semeni cu mama! 
PÂRVU: Parcă spuneai cu tata. 


JENICĂ: Şi cu mama şi cu tata. Mata eşti singurii mei 
părinţi. D-aia te iubesc ca pe propriul meu copil. (Ja rochia 
în brațe, o leagănă ca pe un copil.) Nani, nani... Ssst... (În 
şoaptă.) A adormit... (Vrea s-o puie în raft. Vorbeşte în 
şoaptă.) S-o punem la „bune”. Ssst... 

PÂRVU (tot în şoaptă): Întâi s-o controlăm... Ssst... 

JENICĂ: Nu! (Suferind.) Dumneata nu ştii cât am 
suferit eu... Eu am fost un copil găsit... Într-o iarnă 
geroasă, mama mea m-a lăsat gol pe o movilă de zăpadă... 
Cu un bileţel prins cu un ac direct de zăpadă, că altceva nu 
aveam... Şi pe bilet nu scria nimic, că mama nu ştia să 
scrie... Sărmana... (Cu lacrimi în glas.) Şi nimeni nu m-a 
ridicat de acolo... Unde am zăcut şapte ani... 

PÂRVU (plânge şi el): Şapte ani... 

JENICĂ: Şapte ani... 

PÂRVU (plânge cu sughițuri): Pe zăpadă... 

JENICĂ: Pe zăpadă... 

PÂRVU (plânge): Şi vara... 

JENICĂ: Şi vara... 

PÂRVU (plângând): Sărmanul... Vino să te mângâi... 
Şi adu şi rochia... S-o controlez... (Vrea să controleze 
rochia.) 

JENICĂ (Ca pentru el: Nu merge. Sistemul B. 
(Schimbă, brusc, tonul, devine „just“.) Ce-i birocratismul 
ăsta, tovarăşe? Muncitorii în uzine, în fabrici, în mine, 
ţăranii pe ogoare şi marinarii pe covertă, toţi aşteaptă 
rochiţele, şi dumneata... Te pui de-a curmezişul... La o 
parte, rutină! Trăiască lupta pentru noile sortimente! Jos 
cu penalizările pentru locaţiile la vagoane! Trăiască 
înlocuirea buşoanelor de gumă cu buşoane de plastic. E o 
cinste să fii pompier voluntar! 

(Cântă, dârz.) 


Zboară mingea Peste plasă. 

(Vrea să arunce rochia în raft.) 

PÂRVU (calm): Un moment, să mă uit la ea. 

JENICĂ (ca pentru el): E greu! Sistemul C. Şpriţul. 
(Schimbă tonul, devine prietenos.) Nea Pârvule... Dumitale 
îţi place un şpriţ? 

PÂRVU: Şi două. 

JENICĂ (vesel): Bravo! Dar o bere îţi place? 

PÂRVU: Şi două. 


JENICĂ: Bravo! Dar o ţuiculiţă? 

PÂRVU: Şi trei. 

JENICĂ: Al nostru eşti! Hai să punem asta la „bune” 
şi să... 

PÂRVU: ... şi să mă uit întâi la ea! JENICĂ: Ce să te 
mai uiţi? Ce-ai zice de o fripturică? 

PÂRVU: Bună! 

JENICĂ: Dar o scrumbioară? 

PÂRVU: Bună! 

JENICĂ: Şi de asta ce zici? (Arată rochia.) 

PÂRVU: Să mă uit la ea! 

JENICĂ: Uf! Nea Pârvule... (E, pe rând, ba duios, ba 
aspru, ba prietenos.) Mata n-ai avut o mamă... Cu copii 
mici... pe grătar... cu şpriţ... zi de zi... Ceas de ceas... 
Mereu înainte... La cârciumă... Un vin rece... La gheaţă... 
Pe zăpadă... în ploaie... În vânt... În mujdei... Şi cu 
mămăliguţă... Pentru oamenii muncii... Care aşteaptă... Să 
vină ospătarul mai repede... Şi... 

(Lumina scade treptat; vocea interpretului se filează. 
În acelaşi timp se aprinde un reflector îndreptat spre colţul 
din stânga al scenei, unde se găseşte Prezentatorul.) 

PREZENTATORUL: Auziţi aici: metode psiho-pato- 
fiziologice... A.B.C. Când te gândeşti că, de multe ori, sunt 
necesare mai multe eforturi să tragi chiulul decât să 
munceşti. Păi nu ţineţi minte? La şcoală, la teze... înainte... 
Fiţuici, mosorele... Hârtiuţe cu elastic, bileţele în 
manşete... Taie buzunarul, coase pantalonul... zile întregi 
de muncă, în loc să înveţi două-trei ore... Aşa şi „domnul 
Jenică". Dacă l-a convins sau nu l-a convins pe controlor 
să-i treacă rochia la „bune”, nu ştiu... Dar dacă l-a 
convins... 

(Trece prin scenă Jenică, îmbrăcat în... rochia cu 
pricina! Străbate scena şi iese prin partea cealaltă, fără să 
spună niciun cuvânt. Prezentatorul îl urmăreşte cu 


privirea, apoi - spre public - ca o concluzie.) 

Nu l-a convins. (Jese.) 

CORTINA 

UN SOŢ INVENTIV 

În faţa cortinei, Mitică se întâlneşte cu un prieten 

PRIETENUL: Mitică... Bem o bere după spectacol? 

MITICA: Bem! 

PRIETENUL: ... Vii cu nevastă-ta? 

MITICA: Ce facee? Cu nevasta la chef? Să mă coste 
dublu şi să petrec pe jumătate?... Viu singur! 

PRIETENUL: Şi ei ce-i spui? 

MITICA: Ce-i spun? Hm!... Singură mă trimite, măi! 

PRIETENUL: Cum? 

MITICA: Hm!... Ştiu eu... Mă duc acasă... lau un aer 
trist... Şi ea o să-mi spuie: „Săracul de tine... Ce obosit 
eşti... N-ai vrea să te duci la o bere cu prietenii tăi?'... 
„Fără tine, mamă?” „Fără mine, că eu am de spălat vase” 
Bine, mamă... Dacă spui tu...” (Vesel.) Şi viu la „Garofiţa”... 
Şi-i tragem un chef... 

PRIETENUL: Bine, măi Mitică... Noi suntem acolo. 
(lese prin stânga.) 

(Mitică îşi ia o mutră tristă, iese prin dreapta, se 
ridică cortina. 

În scenă, soţia mătură prin casă. 

Apare Mitică. Are o mutră de cioclu. 

Îşi ia un scaun şi se aşază în faţa ei. Dar ea nu-i dă 
atenţie şi se întoarce cu faţa în altă direcţie. El geme o 
clipă, apoi îşi ia scaunul şi se mută iar în faţa ei. Geme. Ea 
nu-i dă atenţie. Se mută. După un moment el îşi mută iar 
scaunul în raza ei vizuală. Jocul se repetă de câteva ori, 
inutil. Ea nu-i dă atenţie. Atunci, el „atacă”.) 

MITICA (cu glas stins): Marioaro... 

EA (văzându-şi de treabă): Hai, lasă!... Faci pe 


astenicul cu mine ca să te trimit să bei cu beţivii tăi şi eu 
să stau singură să spăl vasele. Hai, fără! EL (cu ton 
normal); Da?... Chiar! Ce-mi trebuie? (Minte.) Mai bine 
stăm noi doi aici... Uite... [i-am adus... (Se caută în 
buzunarul de Ja spate.) Hm! Portofelul!... Portofelul! L-am 
uitat la birou! Mă duc să-l aduc. (Se îndreaptă spre uşă.) 

EA (calmă): Vezi că-i în buzunarul de la piept. 

EL (dezamăgit): Da?... (Îl găseşte.) Chiar... Hm! Ce 
noroc am avut cu tine... Că altfel umblam ca nebun pe 
străzi, acum noaptea, să găsesc o farmacie deschisă... Că 
mă doare capul... E una la gară... (Cu ton nevinovat.) Eu 
mă duc să-mi iau nişte antinevralgice, şi tu... 

EA (liniştită): Vezi în noptieră, acolo... 

Că sunt vreo douăzeci... 

EL (furios): Eu nu ştiu ce cumpărăm noi atâtea 
antinevralgice!... Când ai nevoie... le ai! Dar a nici nu mai 
au niciun efect. 

(Stă pe scaun. Se frământă în căutarea unei idei.) 

EA: Ce faci? Nu te culci? 

EL: Ba da. Să plimb puţin pisica pe afară şi mă culc. 

EA: Pe cine ai mai văzut tu să plimbe pisica? 

EL: Păi dacă n-avem câine... Tu n-ai vrut... Şi acum, 
uite. N-am pe cine plimba. 

EA: Mai bine culcă-te. 

EL: Da, chiar. Ce-mi trebuie?... (îşi ammteşte de ceva 
important.) Hi! Cursa de şoareci! Mă duc să văd. EA: Ce să 
vezi? 

EL: Cine a ieşit primul. 

EA: De unde să iasă? 

EL: Din cursă. 

EA: Hai vezi-ţi de treabă! EL: Da, chiar! Ce-mi 
trebuie?! (Pauză.) Marioaro! Mi-ar sta bine cu mustață? 
(Niciun răspuns.) Eu mă duc să-mi las mustață. 


EA: Unde te duci? 

EL (Jogic): La frizer. Unde se lasă mustață?! 

EA: Unde-ai mai văzut frizer noaptea? 

EL: Dar ce, noaptea îşi schimbă meseria? Ce? E 
cameleon? 

EA: Eu mă duc să spăl vasele. 

EL: Da, şi eu mă dezbrac, îmi pun pardesiul şi mă 
duc... a... 

EA (bănuitoare, calmă): Unde te duci? 

EL. (eroic): Mă duc să mă predau! Azi dimineaţă am 
trecut stopul pe roşu şi miliţianul n-a observat. 

EA: Şi? 

EL: Şi am conştiinţa încărcată. Uite! (îi arată limba, 
ca la doctor.) A.-A. - A. 

EA: Eu zic să te linişteşti, că la cârciumă nu te duci! 

EL: Da, chiar. Ce-mi trebuie? (Sta, se gândeşte. 
Pauză mare. Apoi, ca o constatare.) Ce femeie superioară 
eşti tu! 

Nu ca altele, pisăloage Unde te duci? De unde vii?... 
Beţivule!”... La ele, un om, cum bea un pahar cu vin, gata, 
e beţiv! Şi Napoleon obişnuia. Şi n-a fost beţiv... A fost un 
învingător. La Waterloo... (Se gândeşte o clipă.) Chiar... S- 
a stricat lanţul. Mă duc la Ferometal să iau altul. 

EA: Noaptea... (Cu satisfacție.) E închis. 

EL: Dar ce? Nu există şi Ferometal de urgenţă?.. 
Zero şase. (la telefonul.) Alo... Tovarăşul director? Da... 
Cum?... Să vin chiar acum? Aş fi vrut să rămân lângă soţia 
mea, care e o femeie superioară. Dar dacă trebuie... 

EA: Vezi că e scos din priză. 
EL: Da? Chiar! Mă şi miram, cum vorbeşte dacă n-a 
sunat?... (Pune receptorul la loc.) Probabil că secretara... 
Se ţine de bancuri... Noaptea... scoală oamenii din somn... 
E... Mai bine să stingem lumina, şi eu mă duc să iau oţet. 
EA: Ce să iei? (Pune telefonul din nou în priză.) 
EL: Otet. Că vine toamna şi d-aia nu se găsesc 


borcane. 
EA: Măi Mitică! De ce nu eşti tu cinstit? 
EL: Da, chiar! (Se ridică, face trei-patru paşi şi, cu 
spatele la ea, vorbeşte ca şi când ar avea-o în faţă.) 


Marioaro... Să-ţi spun drept... Eu... 
EA: Cu cine vorbeşti? 


EL: Aa?... (Bâjbâie ca în întuneric.) Marioaro... Nu 
văd!... Nu mai văd! Mă duc la spital să văd ce e cu mine că 
nu văd... (Bâjbâie, ia pardesiul, apoi caută uşa pe dibuite.) 

EA: Hei! Ce faci? 

EL: Uşa... Unde e uşa?... (Vorbeşte ca un lunatic.) Şi 
nu mă trezi... Că sunt somnambul... Şi cad de pe 
streaşină... (Ajunge la uşă, vrea să iasă; pe ton normal.) 
Na! Cine încuie uşile? 

EA: Dar unde vrei să te duci? 

EL: Să iau ceva. Că vine eclipsa şi noi n-avem nimic 
afumat... Mă duc să iau o scrumbie afumată. 

EA: Eclipsa vine peste 11 ani. 

EL: Ei şi? Scrumbia ţine oricât! Robinson Crusoe a 
mâncat 20 de ani numai scrumbii făcute de mâna lui. 

EA: Uite, ai aici pijamaua... Papucii... Hai, culcă-te! 

EL: Da, chiar. Ce-mi trebuie?! (Se uită la ceas.) Uite, 
e nouă... Tocmai bine prind o oră bună de somn până la 
zece, când intru de gardă. 

EA: Ai fost ieri de gardă. 

EL: Da?... Atunci am o... 

EA (il întrerupe): N-ai nimic. 

EL: Trebuie să... 

EA: Nu trebuie nimic... 

EL: Mi-a spus... 

EA: Nu ţi-a spus nimic. 

EL: Atunci... (se gândeşte) eu plec şi tu zici... 

EA: Nu zic nimic. 

EL: Bravo! Dacă nu zici nimic, e în regulă!... Ştiam eu 
că eşti o femeie superioară! Şi să nu mă aştepţi... 

EA: Nu te aştept, că nu te duci! 

EL: Da, chiar! Ce-mi trebuie?! (Sună telefonul. Ridică 
receptorul.) Da... 

PRIETENUL (prin telefon): Alo... Ce faci? spuneai că 


chiar nevastă-ta o să te trimită la bere. 

MITICĂ: Dar ce sunt eu? La dispoziţia ei? Să mă duc 
unde mă trimite ea? Uite că eu vreau să mă culc! Aşa! Ca 
să se-nveţe minte! Eeel!(/nchide telefonul. Drăgăstos.) 
Chiar! Ce-mi trebuia? 

CORTINA 

ZI DE SPĂLAT 


În faţa cortinei apar, aducând fiecare câte un scaun, 
cele şapte personaje ale tabloului următor: 
Administratorul, Moşul, Filosoful, Gospodina, Burlacul, 
Blajinul şi Nevasta. 

ADMINISTRATORUL: 'Tovarăşi!... Neam adunat aici 
cu toţii... Suntem şase locatari pe acest etaj... Avem o 
spălătorie... Sunt şase zile lucrătoare pe săptămână... 

MOŞUL: Ne alegem fiecare ci te o zi fixă în care să 
spălăm şi... 

BURLACUL: Eu nici n-am nevoie... Că eu sunt 
singur... Necăsătorit... Mie îmi spală mama. 

ADMINISTRATORUL: N-are a face. Vrei, speli, nu 
vrei, nu speli... Să ai o zi... 

BURLACUL: Mă rog... 

GOSPODINA: Foarte bine aşa... Fiecare, ziua lui... 

FILOSOFUL: Aşa e, taică... Unde este înţelegere nu e 
ceartă, şi fiecare îşi spală rufele în înţelegere... 


BLAJINUL: Da, are dreptate tovarăşul... a... care nu 
ştiu cum se numeşte, că abia m-am mutat... Dânsul care 
lasă uşa deschisă la lift. 

ADMINISTRATORUL: Asta e altă problemă. 

BLAJINUL: Da, aveţi dreptate şi dumneavoastră, 
care... nu ştiu cum vă numiţi... care aveţi căţel cu picioare 
murdare şi lasă urme ca de curcan pe trepte... şi... oricât. 
Dar e bine... Fiecare, ziua lui... la spălat, şi... Nu, dragă? 

NEVASTA: Sigur că da, bărbate. 

ADMINISTRATORUL: Atunci... Să scurtăm... Că 
fiecare avem treburile noastre. 

BLAJINUL: Da... Afară de dânsul... 

Care nu ştiu cum se numeşte, că eu abia m-am 
mutat... Dânsul, care stă toată ziua acasă, că nici nu ştiu 
din ce trăieşte. 

MOŞUL: Sunt pensionar, vecine. 

NEVASTA (şoptit): De boală? De boală? 

ADMINISTRATORUL: Asta e altă problemă, 
tovarăşi... Să scurtăm... 

GOSPODINA: Sigur... Avem copii, fiecare... 

BURLACUL: Eu n-am, ştiţi, mie îmi spală mama... 


ADMINISTRATORUL: Bine... Bine... Atunci alegeţi-vă 
o zi... Fiecare, ce zi îl aranjează mai bine. 

FILOSOFUL: Aşa e, taică... Prin bună înţelegere 
ajungem să ne înţelegem bine. 

BLAJINUL: Da, da... Bine zice tovarăşul, care... 

ADMINISTRATORUL (íl întrerupe): 

Să alegem... Dumneavoastră... Ce zi vă convine? 

BLAJINUL: Oricare... 

ADMINISTRATORUL: Atunci dumneavoastră... 

GOSPODINA: Oricând... 

ADMINISTRATORUL: Atunci dumneavoastră. 

BURLACUL: Indiferent. 

ADMINISTRATORUL: Dumneavoastră? 

MOŞUL: Totuna. 

ADMINISTRATORUL: Dumneavoastră? 

FILOSOFUL: Care rămâne. 

ADMINISTRATORUL: Atunci... Să încep eu... Mie mi- 
ar conveni miercuri. 

FILOSOFUL: Foarte înţelept. Miercuri e cel mai bine. 
Nu-i nici joi, nu-i nici marţi... E cel mai bine pentru spălat. 
Nu, vecine? 

BURLACUL: Nu mă pricep, că ştiţi... Mie-mi spală 
mama... Dar, dacă spuneţi dumneavoastră că e cel mai 
bine... Bine! lau miercuri! 

BLAJINUL: Un moment, vecine. 

Miercuri a luat dumnealui, care nu ştiu cum se 
numeşte, că abia m-am mutat. 

BURLACUL: Cine? 

BLAJINUL.: Dânsul, care îi cântă robinetul noaptea. 

NEVASTA (şopteşte): Şi noi nici n-am ales încă! 

BLAJINUL (tare, cu reticenţe): Şi... 

noi... nici n-am ales... încă... 

ADMINISTRATORUL: Bine, dar au rămas atâtea zile 


libere... Luaţi care vreţi... Oricare. 

GOSPODINA: Oricare? 

ADMINISTRATORUL: Oricare. 

GOSPODINA: Ei... Dacă-i oricare... Atunci... Fie 
miercuri... 

BURLACUL: Un moment. Miercuri am ales-o eu. 

GOSPODINA: Păi dumneata eşti singur... Poţi să speli 
şi joi... şi vineri... 

BURLACUL.: Ce să spăl, că mie-mi spală mama. 

FILOSOFUL: Da, da... Nevastă îţi mai găseşti, pe 
când mamei trebuie să-i dai tot respectul cuvenit. 

BURLACUL: Vezi? 

ADMINISTRATORUL: 'Tovarăşi! mai sunt cinci zile 
libere... Alegeţi o alta... Dumneavoastră! Când vreţi? 

MOŞUL: Eu? Miercuri nu pot... 

ADMINISTRATORUL: Bun. 

MOŞUL.: Adică pot. Sigur... Dacă nu se poate altfel... 
Că eu tot stau acasă şi pot oricând... Ca să nu vă încurc pe 
dumneavoastră... şi ca să nu fie discuţie, iau eu miercuri 

ADMINISTRATORUL: Tot miercuri? 

MOŞUL: Da. Tot. Şi dimineaţa şi după masă... Că aşa 
aţi spus, nu? Fiecare câte o zi. 

ADMINISTRATORUL: Uf... şi dumneavoastră? 

BLAJINUL: Eu?... Păi ştiu eu... Zic... 

NEVASTA (îi şopteşte): Miercuri! Miercuri! Miercuri! 

BLAJINUL. (tot în şoaptă): Păi Miercuri avem bilete la 
cinema, dragă. 

NEVASTA (ii şopteşte): Nu-i nimic. Le vindem. Te 
duci tu şi le dai la un bilet în plus. Miercuri! Miercuri! 

BLAJINUL (tare, cu reticenţe): Păi... Eu... Adică noi... 
Dânsa zice... Ştiţi... (Şoptit.) E un film bun, dragă. 

NEVASTA (şoptit): Las’ că-l dă la televizor. Miercuri! 
Miercuri! 


BLAJINUL (tare): Să... (Ezită mai mult, dar nu mai 
are încotro.) Mi... Miercuri. 

ADMINISTRATORUL: Bine. Miercuri. Şi 
dumneavoastră? 

FILOSOFUL: Când vreţi dumneavoastră. 

ADMINISTRATORUL: V-am spus. Eu vreau miercuri. 

FILOSOFUL: Bine. Atunci miercuri. Nu supără pe 
nimeni şi n-o să fie nimeni supărat. 

ADMINISTRATORUL: Zic să facem listă, tovarăşi... 
Să vedeţi... Că aşa nu se poate. 

MOŞUL: De ce nu se poate? Miercuri nu e o zi ca 
toate celelalte? 

ADMINISTRATORUL: Tovarăşi! Duminică se curăţă 
spălătoria. Rămân şase zile... Suntem şase locatari... Să 
luăm fiecare câte o zi... Să ne înţelegem: uite, am renunţat 
la miercuri. 

FILOSOFUL: Dar de ce să renunţi tocmai dumneata? 
Că dumneata ai ales primul. Să renunţe dumnealui, că e 
mai tânăr. 

BURLACUL: Şi ce dacă sunt mai tânăr? Eu nici nu 
spăl singur. Mie îmi spală mama. Şi ea e bătrână. 

BLAJINUL: Da... Are dreptate vecinul, care nu ştiu 
cum se numeşte, că eu abia m-am mutat... Dânsul... La 
care vine mereu în vizită o domnişoară blondă, în afară de 
marţi şi sâmbătă, când vine o brunetă, care nu ştiu cum se 
numeşte, că eu abia m-am mutat. 

FILOSOFUL: Eee... Tinereţea îşi are drepturile şi 
datoriile sale. 

ADMINISTRATORUL: Da, dar nu miercuri! 

BLAJINUL: Nu, nu... Marţi şi sâmbătă. 

NEVASTA (şșoptit): Şi stă până dimineaţa! Şi stă până 
dimineaţa! 

BLAJINUL (şoptit, cu reproş): Lasă, dragă... (Tare.) Şi 
stă până dimineaţa. 


ADMINISTRATORUL: Dragi vecini! Propun un mic 
regulament... Punctul unu. Atât. Fiecare alege o zi, dar ce 
zi s-a ales, gata! N-o mai alege altcineva. 

BLAJINUL: Da, da... Are dreptate tovarăşul, care nu 
ştiu cum se numeşte, că eu abia m-am mutat. Dânsul, care 
a venit alaltăieri acasă cu taxi la ora nouă... Când nici nu 
se retrag tramvaiele. Are dreptate. 

ADMINISTRATORUL: Perfect. 

GOSPODINA: Dar cine alege primul? 

MOŞUL.: Eu propun... Să alegem după vârstă. 

BURLACUL: Da. da. După vârstă. Începem cu cel mai 
tânăr. 

GOSPODINA: Da' de ce? Să încep eu, că sunt femeie. 

NEVASTA (şoptit): Şi eu sunt femeie! Şi eu sunt 
femeie! 

BLAJINUL (tare): Şi eu sunt femeie... Ad că ea... 
Dânsa... 

BURLACUL: Şi eu! Că mie îmi spală mama! 

ADMINISTRATORUL: Atunci altfel... 

FILOSOFUL: Aşa e, taică. Înțelegerea este mama 
înţelegerii. De aceea se şi cheamă la fel. 

ADMINISTRATORUL: Facem altfel. Nu se mai curăţă 
spălătoria duminică. Se curăţă miercuri. Aşa că miercuri, 
gata. Nu mai spală nimeni. Şi ne alegem orice altă zi. În 
afară de miercuri. Sunteţi de acord? 

TOŢI: Da... De-acord... Perfect... 

ADMINISTRATORUL: Bun. Atunci alegeţi. 
Dumneavoastră? 

BLAJINUL: Oricare. 

ADMINISTRATORUL: Atunci dumneavoastră? 

GOSPODINA: Oricând. 

ADMINISTRATORUL: Dumneavoastră? 

BURLACUL: Indiferent. 


ADMINISTRATORUL: Dumneavoastră? 

MOŞUL: Totuna. 

ADMINISTRATORUL: Dumneavoastră? 

FILOSOFUL: Care rămâne. 

ADMINISTRATORUL: Bun... Atunci... să încep tot 
eu... Să zicem... ăă... Să zicem... marţi. 

FILOSOFUL: Foarte înţelept: marţi e cel mai bine... 
Nu-i nici miercuri... 

ADMINISTRATORUL: Dumneavoastră? 

BLAJINUL: Eu?... să... 

NEVASTA (şoptit): Marţi! Marţi! Marţi! Marţi! Marţi! 
Marţi! 

CORTINA 

În faţa cortinei apare Prezentatorul. 

PREZENTATORUL: Ei?... Cum se cheamă păcatul 
acesta?... Ce să spun?... Casă nouă... Bloc... Apă caldă... 
Gaze... Plăteşti mai mult simbolic... Curentul s-a ieftinit. 
Nu e păcat să nu te bucuri de toate astea? Să te bucuri de 
tinereţe... De dragoste... Ah, dragostea! Vă amintiţi de cei 
doi tineri de pe peronul gării? Care se sărutau după mersul 
trenurilor? Se iubeau. Şi concluzia logică: au ajuns la 
sfatul popular. Normal: s-au întâlnit, s-au îndrăgostit, s-au 
cunoscut, şi-au dat seama că se potrivesc şi s-au căsătorit. 
Aşa e bine. Mai puţin bine e când se întâmplă invers: când 
întâi se căsătoresc, apoi se cunosc, şi abia la urmă se 
îndrăgostesc... fiecare de altcineva. Şi repede la tribunal, 
până nu se închide la „divorţuri”! Şi e păcat să-ţi iroseşti 
tinereţea... Zău, e păcat... 

(lese.) 

CĂSĂTORIE-FULGER 

În scenă e o măsuţă cu două scaune. Pe unul dintre 
scaune şade Mia. Pe celălalt se presupune că şade prietena 
ei, Lenuţa. Mia toarnă, dintr-un ceainic imaginar, ceai, în 
cele două ceşti, tot imaginare, de pe masă. În tot timpul 


monologului ce va urma. Mia va mima băutul ceaiului: va 
amesteca cu linguriţa, îşi va pune o bucăţică de zahăr, îşi 
va turna o ceaşcă etc. Tot timpul trebuie să avem impresia 
că şi interlocutoarea nevăzută face la fel. 

MIA: Vai ce bine-mi pare că ai venit, Lenuţo... Numai 
tu poţi să mă descurci... Câte bucățele de zahăr? Da? Eu 
iau numai una; nu vreau să mă îngraş, tu... Mai ales 
acum... Ştii, aseară când am fost la bal... L-am cunoscut pe 
băiatul acela... Ţin-te bine, tu: ne-am logodit! Aseară... Şi 
azi la prânz ne căsătorim. Cum? Crezi că m-am pripit?... 
Vai, dar ne iubim pe veci!... Dar să vezi care e problema. 
Nu ţin minte exact cum arată. Era blond, nu?... Cum? 
Brunet? Eşti sigură? Să nu-mi faci vreo încurcătură, tu, ca 
să mă mai mărit cu altul, că eu pe el îl iubesc... Pe Tică... 
sau Lică, sau Gică, nu i-am reţinut exact numele. Cum? 
Siminică? Nu se poate! Şi mini că era inginerul! Cum? Cu 
inginerul m-am logodit? Vai ce bine-mi pare! M-ai făcut 
fericită: ştii de când îmi doream eu un inginer? Deşi 
credeam că e doctor. Dar şi inginer e bine. Nu? Când 
iubeşti, nu contează asta! (Sinceră.) Şi eu îl iubesc... Şi mi- 
e drag... Şi mi-e gândul numai la el... (Romantică.) Ochii 
lui albaştri. (Contrariată.) Cum?! Negri?! Dar parcă avea 
ceva albastru... Costumul? în fine... Dar să vezi ce caracter 
are... Cum „de unde ştiu”? Dar ce, îl cunosc de azi? îl 
cunosc de ieri! Şi e culant, tu... A vrut să-mi cumpere toată 
„Romarta"... A vrut să-mi ia şi ursonul, şi luponul... 
Imitaţia aia de lup... Da. Avea şi leopard... leopardon. Tot 
ce era în vitrină a vrut să-mi ia. Şi manechinul! Ei, nu mi-a 
cumpărat, că era două noaptea şi era în 


chis! Dar el era decis să-mi cumpere tot ce a văzut şi 
de vizavi, de la „lehnometal". Şase frigidere a vrut să-mi 
ia... Ei, nu... Doar n-o să-l las eu să dea banii pe prostii. 
Doar sunt banii noştri acum... Şi când pui bazele unei 
familii... Apropo, Lenuţo: nu i-ai reţinut cumva şi numele 
de familie? Că tare-s curioasă să ştiu cum o să mă cheme. 
Parcă s-a recomandat el, ceva: Ionescu, Popescu... Deşi, n- 
are a face!”. Mai bei un ceai?... (îi „toarnă”.) Eu nu mai 
iau, că mă irită şi vreau să am capul limpede. Mai ales 
acuma, că fac un pas decisiv. Căsnicia nu e o glumă... Şi 
după căsătorie ne mutăm la el... Stă pe la Herăstrău... sau 
în Cotroceni... In fine, undeva pe-aici... Un apartament 
superb: patru plus două... Sau ăsta era aparatul de radio?! 
Să vii şi tu în vizită, tu! O să fie foarte plăcut la noi... O să 
facem şi muzică... El e foarte talentat... Parcă aşa spunea: 
cântă la vioară... sau la şah... Joacă! (Nu-şi mai aminteşte 
exact.) ... Teatru... de amatori... sau remy cu pietre... In 
sfârşit, o să ne distrăm bine. Ştii, e şi sportiv, tu. Avea un 
scuter galben... sau un icter... În sfârşit... E „cineva”! 

Dar ştii, eu o să-i cer să renunţe la mustață şi să-şi 
lase barbă. Cum?... N-are mustaţă?... Eşti sigură?... Atunci 
ce mi-a plăcut la el?... A, nu era mustață? Era papion! 


Atunci o să-i cer să renunţe la papion şi să-şi lase cravată! 
.. Că doar mă iubeşte şi a spus că face orice sacrificiu 
pentru mine... Dar şi eu! Dacă-mi cere, sunt în stare să-mi 
vopsesc şi părul. Că tot sunt curioasă cum mi-ar sta 
blondă. Şi-l iubesc, tu... Ştii când mi-am dat seama că-l 
iubesc? La „periniţă. 

Când m-a sărutat. Cum? El a venit după „periniţă”...? 
... Pe la zece? 

Atunci pe cine am iubit eu până la zece?... Şi de el 
când m-am îndrăgostit?... (Se gândește.) Când mi-a adus 
sucul... Sau când am dansat „sucu-sucu”... 

Ah! Lenuţo!... Şi ce bine ne potrivim... Eu de 20 de 
ani, el de 20 de ani... sau are un băiat de 20 de ani?... În 
fine! Ne căsătorim şi văd eu p-ormă! 

(Întuneric brusc. În colţul scenei, în raza unui 
reflector, Prezentatorul.) 

PREZENTATORUL: Şi s-a măritat. Da, da... Iat-o. 
Alături de visul visurilor ei. (Reflectorul se stinge. În scenă 
se aprinde lumina.) 

(Măsuţa a dispărut. Pe două scaune, cu faţa spre 
public, Mia şi Siminică.) 

MIA: lată-ne în sfârşit căsătoriţi. 

SIMINICĂ: Da. 

MIA: Acum o să facem amândoi excursii pe munte. 

SIMINICĂ: Mie nu-mi plac munţii. 

MIA: Bine, dragul meu. Nu-i nicio nenorocire. O să 
fac excursii singură. Fără tine. 

SIMINICĂ: Da. 

MIA: Acum o să facem împreună sport: tenis, 
patinaj... 

SIMINICĂ: Mie nu-mi place sportul. 

MIA: Bine, dragul meu. Nu-i nicio nenorocire. O să 
fac sport singură. Fără tine. 

SIMINICĂ: Da. 


MIA: Acum avem un cămin... O să facem copii... 

SIMINICĂ: Mie nu-mi plac copiii. 

MIA: Bine, dragul meu. Nu-i nicio nenorocire. O să... 

CORTINA 

NEBUNUL 

Apare în faţa cortinei, cu un aer marţial. Poartă pe 
cap un bicorn, în chip de Napoleon Bonaparte. Face câţiva 
paşi milităroşi, apoi se opreşte. Se uită în dreapta, în 
stânga... Brusc, îşi ia un aer normal. 

Eu sunt nebun. Un caz foarte interesant. Umblu cu 
bicornul ăsta în cap şi cred că sunt Napoleon. De fapt, l-am 
luat de la un cioclu. Dar dacă mie mi-a intrat în cap că sunt 
Napoleon, ce mai? Gata! Te pui cu nebunul? 

M-am dus la spital... Foarte bine acolo... Confort... tot 
ce vrei... Tratament... Singura problemă e cu apa caldă... 
Cred că-i cazanul defect... Că toate duşurile sunt numai 
reci. Restul... Colegi simpatici... Lume cunoscută: Vlad 
Ţepeş... Don Chişot... Romulus şi Remus... Barem 
Napoleoni, câţi vrei... 

Foarte interesant, acolo... Cazuri interesante... 

De pildă, unul e acolo pentru că în fiecare dimineaţă 
deschide fereastra şi aruncă pe geam câte o monedă de 
cinci bani... Pentru asta e acolo... 

E nebun... 

El e nebun! Eu cunosc pe unul care aruncă în fiecare 
lună sute de mii de lei! Din banii statului: locaţii, 
rebuturi... Asta nu e nebun! Ia şi primă! 

Nu aveţi cumva o fasolă la dumneavoastră?... Aş vrea 
să mi-o pun în nas... Să văd şi eu cum e. Că la noi a fost 
adus unul care îşi pune mereu o fasolă în nas... Hm! 
Nebun... D-aia e acolo! 

Dar domnişoara aia blondă care-şi pune câte o chiflă 
în cap, că aşa e „modern', aia nu e la noi! Aia e regina 
balului. Se uită şmecherii după ea! 


Cazuri interesante! 

Unul, cum lua chenzina, îşi cumpăra tirbuşoane. Din 
toţi banii... l-a găsit nevastă-sa sub pernă 263 de 
tirbuşoane de diferite forme şi culori. L-a adus la noi! 

La fabrica de şireturi de ghete, cu ocazia ultimului 
inventar, s-au găsit în depozit: o mie de bărbi de Moş 
Gerilă, 360 de costume de scafandru şi două vagoane de 
„Miroase de cârnaţi. Supranormativ! Credeţi că şeful 
aprovizionării e la noi la tratament? Aş! Se tratează singur. 
La Olăneşti. Pentru gastrită! Eu sunt nebun, şi el e teafăr! 

Fel de fel. 

Mai e unul la noi... Aşa, când te uiţi la el, zicicăe 
normal; dă-i nebun! Pe vărul lui, cu care a crescut 
împreună, zi de zi, nu-l mai cunoaşte... L-a luat cu maşina 
şi l-a adus la noi... 

Ştiu eu pe unul care, de când s-a ajuns, nu-i mai 
cunoaşte nici pe maică-sa, nici pe taică-său! El e zdravăn. 

Sau, zilele trecute... A fost adus la noi unul care 
făcea nişte construcţii în Carpaţii Păduroşi... Sus, pe la 
Suceava... Şi aducea lemnul din Banat... Azi aşa, mâine 
aşa... Tot l-a adus la noi; la nebuni... Dar nu pentru asta. 
Pentru astenie, că a muncit prea mult. Dar acum s-a 
vindecat. Îi dă drumul, că are de făcut o şosea la Mamaia. 
A şi comandat nisip de la Oradea. De! S-a înzdrăvenit 
omul! 


Dar cel mai interesant caz sunt tot eu. Credeţi că 
sunt Napoleon? Aş! Mă prefac. De fapt, sunt un morcov... 
Că altfel de ce m-ar fi mâncat atâţia? M-au mâncat 
colegii... M-a mâncat Pantelimon de la Administrativ... M-a 
mâncat Iorgulescu de la Juridic... 

Mulţi... Mulţi de la noi sunt morcovi... Că-i o 
mâncătorie acolo... 

În fine... 

Dacă trece bucătarul şef pe-aici... şi întreabă de 
tovarăşul Napoleon, să nu-i spuneţi că m-aţi văzut... Că azi 
avem supă de legume! (Iese martial, în chip de Napoleon.) 


CORTINA 
ATÂT AM AVUT DE SPUS 
VORBITORUL: Tovarăşi!... Deschidem şedinţa 


noastră de producţie. Dar... veniţi mai aproape... (Cei din 
scenă îşi duc scaunele mai aproape de rampă. Se aşază.) 
Cine se înscrie la cuvânt? (Doi dintre cei de pe scenă ridică 
mâna. Vorbitorul notează într-un carneţel.) Va să zică... 
Tovarăşul Ionescu... Tovarăşa Tamara... Bun. (De pe scenă 
se scoală în picioare, ridicând şi mina, tovarăşul Scurtu.) 


SCURTU: Şi eu. 

VORBITORUL: Tovarăşul... 

SCURTU: Scurtu. 

VORBITORUL: Tovarăşul Scurtu. 

Bun! (Notează. Apoi.) Tovarăşe Ionescu, ai cuvântul. 

IONESCU (se ridică în picioare): Tovarăşi... Eu am 
câteva probleme pe care aş vrea să le discutăm... Şi, dintre 
ele, cea mai importantă pentru întreprinderea noastră... 
cred că ar fi... 

(Pe scenă, lumina începe să scadă, în timp ce vorbele 
lui Ionescu se aud din ce în ce mai slab, apoi deloc. 
Interpretul continuă să mişte buzele, mimând doar 
discursul, până ce lumina s-a stins de tot. În scenă e 
complet întuneric. Un singur reflector luminează puternic, 
prinzând în raza lui pe tovarăşul Scurtu, care şade pe 
scaun şi se gândeşte... Unde? La ce?... Prin difuzor se aude 
- imprimată pe bandă de magnetofon - chiar vocea lui 
Scurtu. Vocea imprimată redă ceea ce gândeşte în clipele 
acelea Scurtu. 

Mimica lui este într-o strânsă concordanţă cu 
gândurile pe care le auzim prin difuzor.) 

GÂNDUL LUI SCURTU: Bine mai vorbeşte Ionescu 
ăsta... (Cu invidie.) Să am gura lui... Şi capul meu... N-aş 
mai fi eu referent doi... Dar azi, tot iau cuvântul... Trebuie. 
Parcă ce? Eu nu ştiu ce să spun?... Oho... Câte ştiu eu... 
Dar, ce-mi trebuie? Mai bine că n-am vorbit niciodată!... 
Sau, poate, mai rău... Poate, dacă vorbeam, eram eu 
referent „unu”... Sau, poate, dacă vorbeam, nu mai eram 
nici „doi”... Eh... Dar azi nu se mai poate. Peste o lună iese 
moş Pârvu la pensie... În locul lui trece tovarăşul 
Costandache, în locul tovarăşului Costandache trece 
doamna Oprea... În locul ei, nea Lupu... Şi, în locul lui, 
referent unu, sau eu, sau Jenică. Azi se decide. Trebuie să 
iau cuvântul, să le arăt cine sunt eu! Să se vadă că eu 


cunosc toate problemele întreprinderii... Să semnalez toate 
deficienţele... Toate!... Uite, de pildă... Aia... a... (Nu-şi 
aminteşte numele.) Care stă afară în ploaie şi rugineşte. 
Cum îi zice, frate?... Combină, drezină... Calorifer... Stă 
afară, lângă geam acolo, şi rugi... (Se uită ca şi când ar 
privi pe geam.) Na, c-au luat-o! Ai naibii!... O fi luat-o 
Jenică... Ca să se bage sub piele... Carierist! Altceva... (Se 
gândeşte.) ... A... (Ca şi când a găsit ceva.) La noi nu se dă 
atenţia cuvenită la... (Nu ştie la ce.) la... ce oare?... A! La 
tovarăşele noastre femei care... (Nu-i surâde ideea.) 
Mmm! Ne!”. Mai bine... Da! Nu se dă atenţia cuvenită la 
„boiler“, care nu încălzeşte... Aiurea! E o căldură aici!... (îi 
vine ideea.) A! La ventilatoare! Că-i o căldură aici de... (Se 
aude un bâzâit.) Na, că le-a dat drumul!... Ce să critic eu? 
... La ce nu se dă atenţia cuvenită?... (Găseşte.) La gazeta 
de perete. Siiigur! Că n-a mai schimbat-o, de... Adică nu. 
Că de asta răspund chiar eu! (Şi-a amintit.) A!! Cum era să 
uit?... Nătărău! Un nătărău! Asta sunt! Cum puteam să uit? 
Cel mai important! Bine că mi-am adus aminte! Uh!... 
Colosal! S-o notez, să nu uit... (Se caută în buzunar) 
Pixul... Unde mi-e pixul?... (îl găseşte.) Aşa... (Vrea să 
noteze, dar a uitat ce.) A... Ce era?... ăăă... A... Acum am 
avut-o... Ce era?... Cum să?... Una am avut şi... Referent 
doi rămân... a... (Fericit.) A!!! Robi-netul/ (Notează.) Ro-bi- 
netul! îi înnebunesc cu asta! Robinetul de la dușuri... 
Curge... Picură intruna... pic-pic-pic... Şi când îl strângi de 
tot, sare în partea ailaltă, şi phu... Grozav!... Când o să 
vadă că observ lucrurile cele mai mici... D-apoi pe alea 
mari... Pe alea... Aici le am! (Face gestul clasic.) Na, că mi 
s-a rupt o unghie! (O muşcă, scuipă.) 

SCURTU (vorbeşte chiar el): Scuzaţi! (Vede cui i s-a 
adresat.) A, tu erai?... O, mă! O unghie! Nu te-am omorât! 
Eee!... (Se aude din nou doar gândul.) 

GÂNDUL LUI SCURTU: Cu asta i-am rupt! Numai să- 
mi vie rândul la cuvânt şi... 


(Treptat, lumina în scenă creşte; îl vedem pe Ionescu 
în picioare, vorbind mai departe. Vocea începe să i se audă 
tot „filat', deşi vorbeşte fără microfon.) 

IONESCU: ... La fel şi robinetul de la duşuri, care e 
defect. Nu sunt lucruri mari, dar... 

(Lumina scade, glasul se pierde. Se face întuneric de 
tot; e linişte. Îl vedem numai pe Scurtu, în raza 
reflectorului. A rămas încremenit când şi-a dat seama că 
„problema'” i-a fost „atinsă” de Ionescu.) 

GÂNDUL LUI SCURTU: A... a... Păi... Nu se poate! 
Asta era a mea! Dacă 


/Z 


a spus-o Ionescu, eu ce mai... Al naibii lonescul!... 
Robinetul! Uite de ce fleacuri se ţine el aici, când sunt 
atâtea probleme importante... Cum ar fi... a... (Se 
gândeşte.) a... (A găsit.) A! ziceau c-o să facă... (îşi dă 
seama; e dezamăgit.) S-a făcut... (Găseşte altceva.) A! 
Trebuia să fie gata până la... (Acelaşi joc.) Şi a fost... 
(Gânditor.) Ce deficiențe mai... Să le ridic eu cu un ceas 


mai... Cu un ceas mai... A!! Ceasul! Pendula! Sigur! (Se 
uită ca şi când ar vedea pe perete un orologiu.) Uite! Arată 
şapte şi zece şi e abia şase şi jumătate... (Se uită la 
propriul lui ceas de mână.) A... (îl pune la ureche.) Na, c-a 
stat al meu! E chiar şapte şi zece. Măi, ce mai vorbeşte 
Ionescu! Şi ar fi problema care... (Se uită involuntar spre 
dreapta în jos.) la uite ce picioare are Săvuleasca! Se 
poartă scurt... (Noi n-o vedem pe Săvuleasca, în scenă e 
întuneric.) Măi, ce probleme să... (Revine.) Și cu toc cui... 
(Vrea să scape de obsesie, se scutură.) Mmm!... a... Ce-ar 
A să-l critic pe şef?... Ar fi colosal! Cu curaj! Ce, mi-e frică 
de el? Mă ridic şi spun tot!... Dar ce să spun? (Sever şi 
bătăios.) Tovarăşul şef nu a... (Alt ton.) Dar ce „nu a”? (lar 
sever.) Tovarăşul şef a... Și ce „a”?... Mare guguman mai 
sunt! Habar n-am ce se întâmplă în întreprinderea asta! De 
trei ani stau aici şi... îmi aduce o hârtie, trag de ea... Nu-mi 
aduce... Eu să fiu şef, m-aş da afară! Asta ar trebui să 
spun! Dar ce, sunt nebun? Mai bine-l critic pe şef! 
(Bătăios.) 'Tovarăşul şef... Fără frică! Dă-i, şi dă-i, şi dă-i! 
Şi... şeful singur o să mă aprecieze că sunt curajos... Şi 
cinstit... Şi muncitor... Un tovarăş de nădejde! Aşa o să 
spună... Şi o să se bucure. (E gata să se avânte.) Dar dacă 
n-o să se bucure? Şi o să spună că sunt un leneş şi un 
chiulangiu?! Dacă m-a văzut? Ce-mi trebuie mie chestia 
asta?... Ba-mi trebuie! Că dacă-l critic, nu mai poate să nu 
mă numească pe mine... Ar însemna că persecută 
corespondenţii voluntari!... Care-l critică. Aşa fac! (Numai 
din gesturi se vede cum are de gând să-l critice, bătăios, 
curajos. Pe „drum”, îi scade dârzenia.) Mai bine-l laud. 
(Gesticulează ca şi cum l-ar lăuda.) 

(Lumina creşte. Ionescu şade pe scaun. În picioare e 
acum tovarăşa Tamara. Vorbeşte.) 

TAMARA: ... Aşa că propun să se introducă şi în 
secţia mea mecanizarea procesului de sortare... Şi în felul 
acesta vom ridica coeficientul de productivitate specifică. 


Operația este uşor realizabilă, deoarece... 

(Lumina în scenă scade; vocea fetei nu se mai aude. 
E complet întuneric; îl vedem doar pe Scurtu în raza 
reflectorului.) 

GÂNDUL LUI SCURTU (admirativ): Ce gură are 
Tamara asta!... Şi ce ochi!... Şi ce năsuc... Şi ce picioare... 
(Se uită în dreapta, jos.) Dar tot Săvuleasca le are mai... 
(Alt ton.) Uite de ce-mi arde mie acum! Termină Tamara, şi 
eu... Ce probleme am de ridicat? Ce-ar fi să propun să 
mergem cu toţii să sădim pomi în jurul întreprinderii 
noastre!... Dar dacă mă ia şi pe mine?... Şi în jurul 
întreprinderii e numai asfalt! mai bine nu veneam... 
(Brusc, se face lumină.) 

VORBITORUL: Tovarăşul Scurtu are cuvântul! 

SCURTU (se ridică în picioare): Tovarăşi... Eu... a... 
(A găsit.) A! Eu am fost depăşit de antevorbitori? Atât am 
avut de spus! 

(Se stinge, brusc, lumina; Scurtu rămâne în raza 
reflectorului.) 

GÂNDUL LUI SCURTU: Referent doi am rămas! 

(Se stinge şi reflectorul.) 

CORTINA 

UN FIU MODEL 

În faţa cortinei apare „fiul model". 

FIUL (se adresează unui spectator din primul rând): 
Sunteţi cu soţia?... Bine... Şi mama? Unde e mama? Aţi 
lăsat-o acasă?! Dumneavoastră vă distraţi, petreceţi, şi 
mama stă acasă, singură, bătrână... Frumos! la exemplu de 
la mine, omule! Uite... (Se desface la cămaşă, arată un mic 
medalion prins cu un lănţişor de gât.) Poftim... (Deschide 
medalionul; înăuntru are două mici fotografi.) Mama... 
Tata... Aici, o şuviţă de păr... a mamei... Aici... Aş fi luat şi 
de la tata, dar... El să fie sănătos!... (închide medalionul.) 
Nu tu iubită, nu tu căţel. Mama! Tata! Pentru ei fac totul... 


Sunt singurul lor copil, şi ei sunt singurii mei părinţi. 
Prietenii mei s-au dus prin şcoli, prin uzine... Şi-au lăsat 
părinţii acasă. Singuri. Fără milă. Eu, nu! Cum? Să mă 
lipsesc opt ore pe zi de chipul lor cald şi blând? Niciodată! 
Prefer să mă restrâng. Chiar dacă mi-e mai greu. Mă 
mulţumesc doar cu pensia mamei şi cu salariul tatii... în 
schimb, îi am mereu în faţă. Parc-o văd pe mama, de-a 
lungul anilor. Aplecată deasupra cărţii de poveşti şi 
citindu-mi basme ca să dorm... în faţa sobei, împletindu-mi 
un fular călduros... Sau sub fulgii pufoşi de nea, târând 
după ea o butelie de aragaz de la centrul volant... 

„Mamă!” îi strigam eu de la fereastră... „Nu fugi 
aşa... Odihneşte-te puţin în debit, şi ia-mi două pachete de 
«Virginia» roşii. Şi dacă n-are, vezi că are ăla de lângă 


LF 


gară!... Dar bagă de seamă că-i polei, mamă! 

Şi ea ridica mâna ei de mamă, roşie şi îngheţată, şi- 
mi făcea semn că a înţeles... 

Atunci, mi-am dat seama că nu e uman ca o mamă 
bătrână să târâie o butelie grea şi eu să nu fac nimic. M- 
am repezit, am pus mina şi, din vechiul meu ghiozdan de 
şcoală, l-am confecţionat un hămuleţ. De atunci, e o 
plăcere să te uiţi la ea cum zburdă cu aragazul în spate. Şi 
are şi mâinile libere, pentru sifoane... 


Sya 


Mama... 

Auzi! Să mă duc eu pe la şcoli şi să nu-i văd luni de 
zile chipul drag... Apărându-mi printre aburii înmiresmaţi 
de cafea cu lapte, cu unt, cu brânză. cu cozonac cu stafide, 
cu gem şi chiftele... 

„E ora zece, fiul meu!” îmi spune ea în zori, şi eu îi 
răspund cu glas duios: „Da, mamă...” 

S-o vedeţi cum mă soarbe din ochi când mănânc... Şi 
cu câtă bucurie roade apoi cojile de caşcaval... că i-a 
recomandat doctorul lactate. 

Ducă-se naibii diploma, cariera, viitorul! 

Sacrific totul pentru bucuria lor. Nu vreau să fiu 
inginer, nu vreau să fiu doctor. Vreau să fiu fiu. 

Cum?!? Să stau luni de zile la practică, departe de 
chipul blajin al tatii?... 

Parcă-i văd mustaţa căruntă oglindindu-i-se în 
pantofii mei, pe care-i lustruieşte în fiecare dimineaţă. 
Numai un suflet de tată poate să scoată un asemenea 
luciu... Ce simte un lustragiu indiferent şi rece? 

Tata... Nu l-aş lăsa, dar îi face atâta plăcere... Deşi 
ieri i-am spus: tată, asta-i treabă pentru dumneata? Dă-mi-i 
mie, că-i dau eu mamei să mi-i lustruiască, şi mata du-te 
liniştit în curte, că sunt butuci de spart, şi doar n-ai s-o laşi 
pe mama! 

Să-l vezi ce vioi e bătrânul... (Duios.) „Bătrânul”!... 
Aşa-i spun eu; de fapt, n-are decât 72 de ani... Neîmpliniţi. 
Totuşi, au vrut să-l scoată la pensie. Dar nu i-am lăsat. Asta 
e bucuria lui: să muncească pentru soţie şi copil! 

Tata! Ce s-ar face el fără mine? Că şi dimineaţa, când 
pleacă la lucru, eu îl trezesc... Când vin de la bar, la şase 
fix... Uneori aş vrea să plec de la cinci... Dar tot la el mă 
gândesc: „Săracul... Lasă-l să mai doarmă un ceas"... Şi 
mai comand o sticlă de Fetească!... Şi la şase, când văd 
străzile pline, mă gândesc: „Ia uite ce de lume vine de la 


baruri... Şi se înghesuie în tramvaie...” Eu iau taxi, să nu 
întârzie tata de la lucru, că face 40 de minute cu tramvaiul 
până acolo. 

Suntem un model de familie. O pildă. La noi nu există 
„banii mei, banii tăi...” Că e salariul tatii, că e pensia 
mamei, n-are a face. Banii se pun la mijloc, într-un portofel 
vechi al mamei, pe care-l ţin eu. 

Şi mama. ce are nevoie pentru casă are mereu de la 
mine... o grămadă de sticle goale... Le vinde, că eu sunt 
atent şi nu le ciobesc, că le deschid aşa. (Face gestul de a 
pocni o sticlă în fund.) 

lar tata îmi cere în fiecare zi câte 60 de bani de 
tramvai... Ştiu că-l costă numai 50, că merge cu a doua, 
da-l las să mă ciupească... Şi la sfârşitul lunii, dacă rămân 
în pană de un leu, doi, tot la el găsesc. (Precizează.) Cu 
împrumut! Şi când îmi aduce chenzina, îi dau înapoi, că 
nu-mi place să fiu dator. 

Mă uit la câte-un tânăr... Şi mă îngrozesc! Câtă lipsă 


de respect: lui taică-său îi spune „tu”! „Iată, să mergi şi tu 


la cinema...” Sau: „tată, la vară tu trebuie să pleci la 
Herculane”. 
Auzi! „lu”! 


La mine nu există asta. Eu îi spun: „Iată, 
DUMNEATA ţi-ai trăit viaţa; la băi plec eu!” „Dumneata”. 
lar el... adică „dânsul” se bucură că-i dau respectul 
cuvenit! 

Sau să primesc în vizită vreo prietenă în prezenţa 
lor? Ferească sfântul! 

Mama îmi pregăteşte sanvişurile, băutura, apoi îl ia 
pe tata de braţ şi se duc amândoi la solarul din colţul 
străzii... Şi stau acolo... până-i strig... Iarna le e ceva mai 
greu, dar fac şi ei aşa... (Face gestul cu care se încălzesc 
birjarii.) Asta înseamnă respect! 

(Aceluiaşi spectator căruia i se adresase la început.) 


Înţelegi, tinere? Când te mai duci la teatru, ad-o şi pe 
mama. Aşa cum l-am adus eu astă seară pe tata. (Strigă 
spre culise.) Tatăăă!!! Dă-i drumul, să se încălzească! (Se 
aude zgomot de motor.) Tata! De două ore e afară, în 
stradă, şi-mi păzeşte scuterul! (Jese.) 

Apare din nou Prezentatorul. 

PREZENTATORUL (are în mână un dicţionar, pe care 
îl răsfoieşte. Se opreşte la o anumită filă. Citeşte): Circ - 
circă - circuit - cireadă - cireaşă - cisternă - cişmea - 
ciubăr - ciubuc... (Citește mai departe.) Ciubuc - 
instrument de fumat, de origine otomană, prevăzut cu un 
sistem de răcire a fumului. (Închide dicţionarul.) Aş! 
Ciubuc este sinonim cu... (Enumeră, pe degete.) Șperţ, 
bacşiş, comision, remiză, suprapreţ, pourboir, şpagă, 
„atenţie”, „oameni suntem”, „taxă de urgenţă”... Câte 
vorbe pentru unul şi acelaşi păcat! Şi, din păcate, mai sunt 
unii care mai iau şi alţii care mai dau... îl ţineţi minte pe 
„nea Ciobotaru de la T.A.PL.! Unul gras, cu balonzaid!!”... 
Din gară... E un păcat care trebuie să dispară neapărat! Că 
e molipsitor... Pentru că, dacă toţi ar lua, ştiţi cum ar arăta 
cel care n-ar da?... 

CORTINA 

FĂRĂ SUPRAPREŢ 

În scenă ap are Nae; e îmbrăcat într-un costum 
demodat şi foarte prost lucrat. Poartă pe cap o pălărie prea 
mare. Are numai jumătate de mustață şi, pe obrazul stâng, 
un plasture: pe braţ poartă umbrelă. Se cunoaşte că îl 
strâng pantofii. 

PREZENTATORUL (Íl strigă): Nae! 

Ce faci, Nae? 

NAE: Ce să fac? Bine... (Îl strâng pantofii; se vaită.) 

PREZENTATORUL: Dar ce-i cu tine? 

Ţi-ai scrântit piciorul? 

NAE: Nu!... Mi-am luat pantofi noi... 


(îl strâng.) Uuu... PREZENTATORUL: Şi te strâng? 
NAE: Puțin... (îşi desface un şiret; răsuflă uşurat.) Aaa... 
PREZENTATORUL: Dar ce număr porţi? 

NAE: 42... 42 jumate... Dar ăştia sunt 39! 

PREZENTATORUL: 39? Şi de ce i-ai luat? N-avea 42? 

NAE: N-avea? Avea, dar voia „ciubuc”! Şi eu nu dau! 
De ce să dau? Mi-a spus „avem numai 39"... Am luat 39! 
Dar ciubuc n-am dat! De ce să dau? El n-are leafă ca şi 
n0i?... Nu dau!!! (Bate energic din picior; îl doare, se 
vaită.) Aaa... De ce să dau?... Cât e ceasul? 

PREZENTATORUL.: Nouă şi zece. 

NAE: Nouă şi zece?... (Zei potriveşte ceasul.) $i 
foarte bine fac! Uite că trăiesc! Mă îmbrac... Ce? Nuci 
place costumul? Acum l-am scos de la cooperativă. 

PREZENTATORUL: Are reverul cam lat... 

NAE: Eu l-am cerut aşa. Acum patru ani, când l-am 
comandat, aşa se purta. 

PREZENTATORUL.: Patru ani?!? 

NAE: M-a amânat de o sută de ori, dar până la urmă 
n-a avut încotro! Şi nu i-am dat nimic. Mă crezi? 

PREZENTATORUL (fl măsoară din ochi): Te cred... 
Dar... Ce-i cu nasturele ăsta alb? 

NAE: A vrut să mă amine iar, că n-are nasturi la 
culoare. Dar nu i-a mers! l-am spus: „Pune-mi de care ai!” 

PREZENTATORUL: Bine, măi... Şi ţi-a pus un nasture 
de pijma? 

NAE: Cum o să fie de pijama? E de plapomă. Tu nu 
vezi că-i îmbrăcat? 

PREZENTATORUL.: Şi celălalt de ce nu se încheie? 

NAE: Că mi-a pus capse. Dar n-a mai avut „mamă- 
tată”, aşa că mi-a pus „mamă-mamă'... Dar bacşiş n-am 
dat! Cât e ceasul? 

PREZENTATORUL: Nouă douăzeci. 


NAE: Da... (Îşi potriveşte ceasul.) Ce obiceiuri... Sau 
la frizer... Eu nu vreau să-l înjosesc... Şi uite că mă tunde... 
(Işi scoate pălăria; are o „tonsură” ca de căhgăr 
franciscan.) Si mi-a potrivit şi mustaţa... 

PREZENTATORUL: Văd... Te-a şi ras... 

NAE: Cât e ceasul? 

PREZENTATORUL: Nouă douăşcinci. 

NAE: Nouă douăşcinci?... (Îşi potriveşte ceasul.) Lite, 
acu' l-am scos de la reparat... 18 lei şi 45 de bani... Atât 
scria pe chitanţă, atât i-am dat! Nici măcar un bănuţ în 
plus. 

(Scutură ceasul la ureche; după mimica lui, ne dăm 
seama că ceasul ticăie de două-trei ori şi se opreşte iar. 

Trece un vânzător de ziare.) 

VÂNZĂTORUL DE ZIARE: Ziareee... Informaţia aa... 

NAE: Ia te uită când apare! La nouă jumate seara! 
Dă-mi şi mie una şi cinci bani restul. (Vânzătorul de ziare îi 
dă un ziar şi cinci bani restul. Iese. Nae deschide ziarul; e 
decupat din el un pătrat.) la uite. al naibii! Mi-a dat-o fără 
„cuvinte”! (Cu satisfacţie.) Dar nu i-am dat cinci bani în 
plus! 

PREZENTATORUL.: Şi e şi de ieri... 

NAE: Cum „de ieri”? (Scoate ochelarii din buzunar, îi 
pune pe nas.) Unde scrie, că nu văd?... 

PREZENTATORUL: Nici cu ochelarii nu vezi? 


NAE: Mi-a dat din ăia de distanţă. PREZENTATORUL 
(suspicios): Da?... Şi la distanţă vezi? (Arată spre culise.) 
Tramvaiul ăla ce număr are? NAE (se uită atent în direcția 
indicată. Apoi): Care tramvai? PREZENTATORUL: Hai, dă- 
te la o parte, că te calcă! 

NAE (cu satisfacție): Dar n-am dat! 

De ce să dau? Şi uite că trăiesc. PREZENTATORUL: 
Te las, că a început să picure... 

(Iese prin stânga.) 

NAE: Ce bine că mi-am scos umbrela de la reparat. 
La revedere! 

(Îşi deschide umbrela; are numai spiţele. Iese prin 
dreapta, mergând greu din pricina pantofilor strâmţi, 


adăpostit, sub spiţele umbrelei.) 

CORTINA 

PESCARUL 

PREZENTATORUL: Câte schiţe nu s-au scris, câte 
scenete nu s-au scris, câte scenete nu s-au jucat, în care 
erau prezentaţi într-o postură ridicolă bieţii vânători care 
se întorc cu tolba goală... Bieţii pescari amatori care intră 
pe furiş la „Compescaria” şi cer „un crap, vă rog. 

dacă se poate proaspăt”, cu obrajii îmbujoraţi şi cu 
ochii în pământ, ca o fetiţă de 15 ani care îşi cumpără 
primul ruj de buze... 

Dar ce?... Credeţi că e fleac să mergi la vânătoare? 
Scoală-te cu noaptea-n cap... Pune-ţi cizmele... Ia puşca... 
Ia câinele... Suie-te în autobuz... Ceartă-te cu taxatorul, că 
nu e voie cu câine... Dă-te jos... Uită câinele sus... Urcă-te 
înapoi sus, vezi câinele jos... Cu alţi clini... Ceartă-te cu 
câinii... Suie-te în autobuzul următor... Scoate-i coada din 
uşa cu aer comprimat... Plăteşte uşa... Curăţă unde a stat 
câinele... întreabă unde-i pădurea... Găseşte un moş care 
nu are treabă... Dă-i o ţigară... Află că pădurea s-a tăiat... 
Miră-te că în locul ei s-a făcut un stadion... Întoarce-te 
acasă cu tolba goală... Ehe!... Nu-i uşoară viaţa pentru un 


vânător... E greu... Şi, după ce n-a vânat nimic... mai şi 
râzi de el... Sau pescarul... De ce să râzi de el? De multe 
ori, omul cu undiţa nici nu-şi pune prea multe speranţe în 
cârlig... Poate că se duce la pescuit ca să se odihnească... 
Să se relaxeze... 

(Prezentatorul a ieşit. Cortina se ridică. Pescarul stă 
lângă rampă şi mimează pescuitul cu undiţa, ca şi cum 
lacul ar fi în sală.) 

PESCARUL: Foarte plăcut... Foarte plăcut să 
pescuieşti... Linişte... Apă... Aer... Verdeaţă... Toate astea 
îţi calmează nervii... Stai aşa... Se odihneşte şi creierul... 
Relaxare totală... Toate nimicurile, toate frământările, le 
uiţi... Azi e duminică... Pescuiesc... Şi mâine e luni... lar îl 
văd. (Se strâmbă.) Le-le-le, le-le-le... Tovarăşe şef în sus, 
tovarăşe şef în jos... Parcă el nu-l ştie de lingău?... Dar uite 
că se prinde! (Incepe să se enerveze.) Şi la primă... Dacă 
nu pot!... făe enervează crescendo.) Nu pot!! Măi femeie, 
nu pot!! Tişi nu... (îşi dă seama că de fapt e singur; 
renunţă. Redevine calm.) Eee!... Ce-mi trebuie?... Asta e 
bine la pescuit? Apă... Verdeaţă... Linişte... (Se enervează 
iar.) Nu toată noaptea - hâr-hâr!!! hâr-hâr!!! Ce naiba fac 
acolo? Mută mobilă? Sparg lemne? (Se enervează 
crescendo.) Au făcut atelier?!? (La paroxism.) o să mă duc 
să le... (Renunţă.) Ce să reclam?... Cui să reclam? Aici e 
linişte... Te relaxezi... Ce bun e pescuitul ăsta... Te uiţi la 
apă şi nu te gândeşti la nimic... (Brusc, furios.) Ce? Numai 
eu consum apă?!? Că noi suntem trei persoane la baie... Şi 
ei cică-s doi... (Se enervează, coleric.) Dar toate neamurile 
care se spală la ei? Şi frate-său e coşar!! Şi numai frat-su? 
Cred că vin şi străini!! O fi luând şi bani! (Furios, 
crescendo.) o să-l reclam la Baia Centrală! Sau îl chem la 
comisia de împăciuire şi-i ard două... (Se îneacă de furie. 
Brusc, calm.) Ce bun e pescuitul ăsta... Linişte... te 
calmezi... (Tace lung, apoi iar nervos.) Mai bine o ţin 
acasă... Să facă mâncare... Auzi, porc bătrân... (Furios, 


crescendo.) Dar şi ea... Trebuia să-i dea una peste mână de 
să-i... (La paroxism.) Şi ce dacă-i... Azi e, mâine nu e... Dar 
ce timpuri trăim?... Eee... (Se linişteşte.) Eu ştiu?... Si ea... 
Se mai laudă... Cine se mai uită la ea?... (Calm.) Aici nu te 
mai gândeşti la nimic... Ia uite cum se oglindeşte frunzişul 
în apă... Ia: parcă-i umbră... Asta e plăcut la pescuit... 
Natura... (inspiră adânc.) Asta sport... (Brusc, furios.) Ce 
cros?... Om bătrân, în chiloţi! mai mare ruşinea! (Bătăios.) 
Nu mă duc!... Poa' să spună... Nu dau eu ochii cu Tudose? 

Că am fost colegi!... Cu... tovarăşul Tudose... Dar 
acum... Parcă mai poţi să vorbeşti cu el?... Acum trebuie să 
„iei legătura ” cu el! Fumează „Snagov”... (Furios.) A!!! (Se 
calmează.) Uite un rac... Cu ce se prind ăştia?... Adică el se 
prinde: cu cleştele... Ce-i pasă lui?... Uite... Merge 
îndărăt... E „retrograd” (Râde singur, bucuros că a făcut o 
glumă aşa reuşită.) Hă, hă, hă... hă... (Işi dă seama că 
gluma e idioată; se opreşte brusc. Redevine calm. Pauză 
lungă, apoi strigă.) Heeei! Dar duceţi-vă mai încolo! Şi ce 
dacă-i yolă? Tot plescăie!... 

Nu se mai astâmpără... 

E!... Şi ce frumos apune soarele... (Calm, încântat.) 
Câtă linişte... Câtă poezie... (Brusc, cu nervi.) Ce vrei, 
dom'le? Eu sunt eu şi frate-meu e frate-meu! Ce vrei? A 
murit la patru ani! Eu ştiu cu cine „simpatiza”?!... Ia uite: 
şeful nu m-a întrebat, cadrele nu m-au întrebat, şi s-a găsit 
deşteptul ăsta să mă întrebe aşa o prostie! 

(Se adresează paznicului, pe care nu-l vedem, dar a 
cărui prezenţă o simţim din tonul lui.) 

Poftim?... A, permisul de pescuit... (Se caută în 
buzunare.) Mi-am schimbat haina... Dar ce, nu mă cunoşti? 
... De 12 ani ţi-l arăt în fiecare duminică... (Se enervează, 
crescendo.) Lasă undița!/... Dă-mi undiţa înapoi! Ce? Am 
pescuit ceva?!? Am prins ceva vreodată? Eu vin să mă 
calmez!... Să mă relaxez!!! înţelegi?... Pricepi?... Pentru 
linişte!!... (La paroxism.) Pentru nervi!!! Pentru relaxare!!! 


(Iese, urlând de furie.) 

CORTINA 

VAGONUL 

Se ridică cortina. În scenă, silueta unui vagon. La 
ferestre, mai multe personaje vorbesc cu nişte 
interlocutori imaginari, pe care îi presupunem pe peron. 
Aceeaşi tehnică din sceneta „Peronul. 

Printre cei de la ferestre vom recunoaşte mai multe 
personaje din  scenetele anterioare; Soţul inventiv, 
Nebunul, Pescarul, Fiul model, Jenică din „Controlul de 
calitate", Blajinul cu soţia sa, fata care s-a măritat pripit. 

În afară de aceştia mai vedem un bărbat cu alură de 
şef, o fată cu ochelari şi cu codițe şi un copil. 

SOŢUL INVENTIV: Ce să fac, Marioaro? Eu n-aş vrea 
să stau lângă tine? Doar tu eşti o femeie superioară! Dar 
trebuie făcut recensământul iepurilor în stare de libertate. 
Că eu sunt singurul specialist. 

COPILUL: Ce spui, tanti? Dacă ăsta e trenul de 
Predeal? Asta nu ştiu, dar pot să vă spun că soţul matale se 
uită după tanti aia blondă, care nici n-are bilet de peron, 
că am văzut eu cum a ridicat unul de jos, pe care l-a 
aruncat nenea ăla pe peron în loc să-l arunce în coşul de 
hârtie, care nici nu e... 

BLAJINUL.: Rămâi cu bine, vecine... (Nevasta e lângă 
ei.) Mulţumesc... (Nevasta spune şi ea „Mulţumesc".) Avem 
locuri bune şi avem şi companie plăcută. E aici în 
compartiment un tânăr foarte simpatic, care nu ştiu cum 
se numeşte că abia s-a urcat, dumnealui care s-a urcat cu 
picioarele pe canapea ca să-şi pună geamantanul în plasă. 

NEVASTA (ii şopteşte la ureche, rea): Cu bocancii! 
Cu bocancii! 

BLAJINUL (nevestei): Lasă, dragă... (Iare.) Cu 
bocancii! 

FIUL MODEL (duios): La revedere, mamă. Sărutări 


lui tata... Rămâi cu bine. Ce noroc am avut că tata suferă 
de rinichi şi i s-a dat bilet pentru Stânic... că tot n-am 
văzut încă Slănicul, şi am auzit că e aşa frumos! Dar n- 
avea grijă, mamă. că-i aduc eu şi lui tata puţină apă într-un 
termos... Că apa e totul... Ei, sigur, şi peisajul, dar vă trimit 
vederi... Pa!... Pa!... (Îşi aduce aminte.) Ah, mamă!!! Ce 
era să fac! Am luat şi pensia ta, şi chenzina tatii. Şi am 
uitat complet de banii de coşniţă! Repede, mamăă! Dă-i 
încoa!... 

COPILUL: Nene conductorule! Tanti aia s-a „hinaus 
lehnen în dehors”, în timp ce stă trenul în staţie! 

PESCARUL (apare la geam): însoţitorul! Unde e 
însoţitorul de vagon?! Am bilet: vagonul 2, locul 24! E locul 
meu! S-au dat două bilete pe un loc! Plec la pescuit! Să mă 
relaxez! Cum să stau în picioare? Să mă relaxez şase ore în 
picioare? 

JENICĂ (lângă el mai e un tip în capul gol, Jenică nu 
se uită la el deloc, ci vorbeşte cu personajul imaginar care 
l-a condus la gară): Nu există, măi! Ce bilet? Ce-mi trebuie 
mie bilet? Cine e şmecher se descurcă, măi! Când intră 
controlorul pe aici, eu mă duc pe dincolo... Când ajunge el 
acolo, vin eu aici! Nici nu mă vede... (Tipului de lângă el.) 
Spune şi dumneata! Ce, dumneata ai bilet? 

TIPUL: N-am. 

JENICĂ (vesel): Vezi? Omul meu! 

TIPUL: Nu! AI C.FE.R.-ului! (Îşi pune în cap şapca de 
controlor; Jenică rămâne încremenit.) 

FATA CU OCHELARI: Dumitre! Ai grijă, Dumitre, că 
mă omoară tata! Ioi! la-mi o chiftea! Mulţam fain... Şi să-ţi 
faci haină neagră, Dumitre, când vii să mă ceri! C-aşa-i pe 
la noi! Ioi! Corn! la-mi un corn, Dumitre, că poftesc! 

PESCARUL (apare din nou la geam): Iovarăşe 
însoțitor! A mai venit încă unul! Tot pe locul 24! Şi eu 
vreau să mă relaxez îl! Cum?!? Dacă stăm toţi trei, unul 


peste altul, pe un singur loc!!? (Dispare.) 

NEBUNUL (apare la acelaşi geam, cu bicornul în 
cap): Şi celelalte şapte locuri sunt libere. Deh! Ei sunt 
teferi, şi eu sunt nebun!(Dispare.) 

MIA: Rămâi cu bine, Lenuţo... Ah, când te gândeşti 
că ăsta ar fi trebuit să fie voiajul meu de nuntă!... Dar mai 
bine că am divorţat, nu? Dacă nu ne potriveam!... Dar nu 
sunt tristă. Am cunoscut în compartiment un tânăr foarte 
simpatic... Pleacă la un proces... E avocat... Sau inculpat... 
Aşa ceva... Ne-am şi logodit. Cum? Nicio grijă! De data 
asta nu mă mai pripesc. Nu mă mai mărit de azi pe nume; 
mă mărit poimâine! 

FATA CU OCHELARI: Dumitre, ai grijă, Dumitre, să 
nu vii după septembrie, că nu mai am cum să ascund! Eu 
m-am socotit, Dumitre! Ioi! Bomboane acrişoare! la-mi 
repede, că pleacă trenul! 

ŞEFUL (dictează): ... Şi în caz contrar veţi fi chemaţi 
în faţa comisiei de arbitraj. Punct şi de la cap. Aşteptăm 
confirmarea. Gata! O trimiţi cu primul curier! Tu! Nu te 
mişti de lângă telefon! Zi, noapte, nu ştiu când telefonez! 
Tu! Stai cu echipa în gară, la triaj! Plouă, ninge, nu te mişti 
de acolo! Tu!... DIFUZORUL: Trenul accelerat nr. 503 
pleacă peste cinci minute. 

ŞEFUL: Cinci minute? (Se uită la ceas.) A, da! Cinci 
minute, om! Tu! Ţi-a născut nevasta? Sau ce aveai tu? O 
mamă bolnavă, un proces câştigat, un câine pierdut, sau 
ce? Că tiu minte! Zi-i! Dar repede, că pleacă trenul, şi 
vreau să te cunosc! 

FATA CU OCHELARI: Ai grijă, Dumitre! Ce-ai spus, 
spus rămâne!... Că altfel viu şi ţi-l las în faţa uşii! Blocul 7, 
scara C!... Ioi! Pepene! SOŢUL INVENTIV: Ce greu îmi 
vine să mă despart de o femeie superioară ca tine, 
Marioaro! Cum? Să mă dau jos? De ce să mă dau jos? Că 
nu plec nicăieri? Păi, uite biletul!... Şi ce, Chitila nu e 
provincie? Merge şi tramvaiul 6 la Chitila? Da, chiar! Să-mi 


iau numai geamantanul! (Dispare de la geam, vine pe 
peron cu o damigeana pe care o ţine în chip de valiză. lese 
din scenă.) 

(Toţi de la ferestre fac semn cu  batistele. 
Prezentatorul apare şi el la fereastră. Face semn cu 
batista. Toți ceilalţi de la geamuri dispar. El rămâne 
singur.) 

PREZENTATORUL: Probabil vă întrebaţi cui mai fac 
eu semn cu batista... Dumneavoastră vă fac... Unde plec?... 
Nicăieri. Dumneavoastră plecaţi. Acasă. Spectacolul s-a 
terminat. Noapte bună! 

